
PERSONE : 



Uncinu, bacchiti usuraiu. 

Camillcj, u figliòlu. 

Peppa, a figliòla. 

Mai, a serba. 

Checcu, filantropo., amicu di casa. 
(A scena si passa in casa di Uncinu). 


L’AVA li U 


È l’avaru un saviu-idióla, 
Chi s'allóga spessu u pane 
Per u pranzu di dumane, 

E ba in lèttu a panza vjùta ; 
Sicché, per eeunumia, 

Si ne mòre d’anemia. 




ATTTJ PJR.I3SAXJ 


(Ina gran sala piena di mòbili di epuche, 
forme e valore diversi, una specie di 
vuttea di rigattiere). 


SCENA I. 

Pappa e Maì 

Max 

0 Signora Pippù, mai per cummandu ! 
Sciò mi dia un cunsigliu ! 

Peppa ( ridendo ,) 

Mi pigli p|ona vecchia! I cunsigli, dum- 
mandali a babu chi n’ha e stacche piene. 

Max (ridendu) 

U sciò Uncinu un dà nulla di vada, 
manc’u ^on ghiornu ! ed eo un n’aghiu 

sfilli da spende per chiecchiare.... D’al¬ 
tronde, qui u so vabu un mi pò serve. 
Peppa 

Percosa ? 

Mai 

Sciò vòle ch’ellu mi cunsigli contr’a sè 
stessu ? 

Peppa 

Oh, parla un po’ senza metafare ! 

Mai 

Gulinteri ! e mi spicciu in quattru paròlle. 
Peppa 

Ne hai già dettu tante inutile ! Au tattu ! 
Mai 

Eccu : rimisi, tempu fa, mille franchi au 
padrone, e mio ecunumie di trentanni. 
Peppa 

Sò in mane sicure. 

Mai 

Ancu tròppu, ch’un li vòle cappià ! 

Peppa (ridendu) 

E di cosa ti lagni ? 

Mai 

Ch’un mi fruttimi nunda ! 

Poppa 

Perchè un li piezzià Cascia di risparmia? 
Mai 

È appuntu a miò intenzione, e l’esternai 
au sciò Uncinu... Ma ellu face njce d’un 
sentemi o mi sòrte fòra cun mille cavilli... 
Sciò sa, Signuria un si n’ofiendi ! Ma u so 
vabu ha e mane fatte a ganciu : quellu chi 
c’entra, è dificile levallilu senza purtà bia 
u pezzu... Oh, s’ellu somigliassi ai figliali, 
au sciò Camillu o a S gnuria ! Questi si, 
chi sò beri cristiani : si spuglierebbenu d’a 
camiscia per beatene i povari ! 

Peppa {ridonda) 

Minca davant’ à jente, n’è ? 

Mai 

U sciò Uncinu va in chiesa tutt’ i jorni, 
si cunfessa e cummunica ogni settimana ; 
ma, sia dettu cun rispettu di Signuria ! ò 
un Ebreo. 

Peppa 

Si’ una malpensa. 

Mal 

Perchè un mi rende i miò sólli ? 

Peppa 

Fórse ne u to interessu : sò tanti i piez- 
zamenti chi banu a male ! 

Mai 

Sciò un m’ha dettu che a Cascia di ri¬ 
sparmia è sicura ? 

Peppa ( ridendu) 

Un c’è nulla di sicuru che a mòrte. 

Mai 

Tandu mane’ u sciò Uncinu. . 

Peppa 

Sappiami capì 1 Ellu è riccu, e d’u tòiu 
risponde a so furtuna. 

Mai 

Ma d’i miò mille franchi, un devu riti¬ 
ranne nunda? E fruttanu chi sa quantu 
au padrone !... Oli, s’ellu fussi cumme i so 
figlióli o u sciò Checcu ! 

Peppa ( ridendu ) 

Per te u periculu saria grende. 

Mai 

Curarne ? 

Peppa (c. s.) 

Se persone hanu e mane aperte... 

Mai 

Cumme u so córe. . 

Peppa (c. s.) 

E si puterebbeDU perde pe i chiassi i to 
velli marenghini ! 

Mai 

Signora, no ! Sò generosi d’u sóiu, e 
minca di quellu dill’altri, d’i povari soprat¬ 
tutto. 

Peppa 

llai regio .. A dissi per celia.. Ma 
disgraziatamente in st’affare eo un ti póssu 
juvà : babu mi stà a sente cumme i topi a 
beghia. 

Mai 

Tutt’ u so amore è pe u sciò Camillu, c 
si lu merita, u ricunoscu .. Li dà ancu, 
pe i so piegeri, centu trancili au mese, ellu 
un avarone! 



Peppa ( ridcndu ) 

Cosa vóli? è maschia. 

Mai 

E tandu e femmine un sò nunda? 

Peppa (c. s.) 

In Corsica pocu, e in sta casa un zeru ! 

Mai 

Salvu, però, n’e malatie, chè allora 
òmmu si racumanda a elle. 

Peppa 

Oh, lascemmu ste chiappute!. . Bòli 
ottene qualcosa da vabu? 

Mai 

Sì, u meo... 

Peppa 

Ebbè, ricori a Camillu, e l’averai... 

Mai. 

Sciò li ne parli Signuria : u so fratellu è 
bravu, e a tene cara.,. 

Poppa (impaziente) 

Cusì faremmu... Ava dimmi, o .Vai, 
cos’ avia stammane u sciò Checcu a discore 
tantu cun te?... Pariate dui innammurati... 



Mai (ridendu) 

Si accarezza spessu u cane p’o padrone. 

Poppa 

Di cosa ti parlava '? 

I 

Mai ( maliziosa) 

Di tante cose ! 

Poppa ( impaziento) 

Oh. sbocca una vòlta ! 

Mai 

Prima d’u so ospiziu, duve si rieuverò 
una mia parentelia... Sciò sa, Merameita... 

Poppa 

A turtaia ? 

Mai 

Gnor sì ! ha avutu un altaccu, e un pò 
più mùvesi... 

Poppa 

A corcia ! Ma ella ha fìglióli... 

Mai 

Tutti povari in canna e cun famiglia, e 
un la pònu succore. 

Pappa 

E tandu u sciò Checcu ? 

Mai 

1 n li la dissi ? Mi parlò dill’ospidale, 
da mio parente, tutte scuse per ghiunghie 
a discore di Signuria. 

Poppa ( ridendu ) 

Cosa c’entru eo cun l’ospidale? Un sò 
minca infirmerà ! 

Mai (ridendu) 

Per eliu sì, che sciò saria adatta ! 

Peppa (c. s.) 

È fórse malatu? 

Mai ( c, s.) 

Assai ! ed’un malechi pósoluguerì quellu 
chju^fece! 

Peppa ( impaziente) 

Oh, ripetimi un pocu e so parùlle ( Un ti 
le fa strappà di vocca cu e tanaglie a una 
a una ! 

Mai 

Un mi le pòssu rinvene tutto,.. 

Peppa 

Cerca di ricurdattile ! 

Mai 

Avà mi ne vene una... 

Peppa 

Quale? 

Mai 

Ah ! — mi disse ellu c’un suspiru — 
Furtunatu se putissi chiamalla sposa 
prestu ! 

Peppa 

E tu un li rispundisti nulla ? 

Mai 

Gnor sì! E più furtunata ella ! — li feci 
eio... 

Peppa 

Imbè ! Ti si’ fatta male cun se quattru 
paròlie in croce!... Ma cosa ti rispose ? 

Mai 

Nulla... 

Peppa 

È pocu ! 







- 12 - 
Mai 

Ma suspirò più fòrte, cumme per dimmi : 
— In stu mumentu è impassibile u mitri- 
moniu. 

Peppa 

Percosa ? 

Mai 

Sciò sà bè che a fabbrica dill’ospiziu l’ha 
msssu a quaderni^: l’architettu, i mura¬ 
tori e i merchenti l’hanu ingannatu. 
reppa 

È cusì bònu ! 

{entra Uncinu). 


SCENA II. 

K Precedente e Uncinu 

Uncinu (penserosu) 

Di tanta roba data à fruttala, un ne ritiru 
che òttu franchi ! Un si pò più campane 
Cuntemmu un po’ : un francu di prische - 
ed eranu cusì belle 1 — dui di fravule, fa-. 

cenu quattru, e cinque di varacòcche, sò 
nòve... Ah, ah! ti pigliu c’a mana ind’o 
sacci), o ladro ! U contu è chiaru, un ci si 
scappa : unu e dui quettru... 

Pappa (suridendu) 

Facenu tre, o vabà... 

Uncina (picchiendusi in fronte) 

Hai regio ! Bisogna chi m’impari l’ab- 
bacu una scimmeria ! Cantava unu di più ! 

Mai (pianu a Peppa) 

Per riceve! Se fussi statu per dà averia 
cuntatu unu di menu. 

Uncina (usprice a Mai i 

Cosa vatacchj ? 

Mai 

Eo, nunda! Facia un contu anch’eo. 

Uncina 

Bai in cucina, chi mi ruini qui e tumette 
cu i to scherpacci ! 

Mai 

E per l’affare ? 

Uncinu 

Ne riparleremmu a quattr’òcchj... A 

prupósitu, Mai! Percosa hai lasciata 
gerbone accesu ? 

Mai 

Appena dui pezzetti pe a tisana. 

Uncina. 

Eo un sò malatu ! 

Poppa 

È per me : mi sente u stòmmagu. 
Uncina 

Manghj tróppu ; e pòi ti lagni ! 

Mai 

Se manghia quant’oiy^gellu ! 

Uncinu 

D ’i gròssi, però ! Li ci vòle quasi una 
libra di pane au jornu ! 

Mai (pianu) 

Li pesa anc’ u pane ! 

Uncinu (,ci Mai) 

Un altra cosa : e pòrte, un Je chiode 
cusi fòrte I Si schiunzuleginanu e serature^ 
e sincnnanu e tramezzane... Ti avertu 
che, se ci sò guasta i pagherai tu... - 

Mai 

Pagheragghiu u vecchiu p’o nòvu ! In 
sta casa è tuttu scundisatu.,. 

Uncinu 

Grazie a te, o eia fagliò, che d’a roba 
dill’altri un ne teni contu ! 

Mai 

Più che d’a mea ! 

Uncinu 

Alle corte? Torna in cucina, e spen- 
ghimi su furnellu? Ma un ci jittà ecqua 
sopra, ch’u l'eresti crepa!... Bai! 

Mai {pianu, andmdusinc) 

Creperai tu prima. 

[asce Mai). 


SCENA III. 

Uivcinu e Peppa 

Uncinu 

Sta serbaccia diciacceghia sempre. , 

Peppa 

Ogn'a perdunalla : è becchia... Ma è 
cusì fidata ! 

Uncinu 

Una scialacquatora ! E tu li dai l’esem- 
piu d’u disordine. 

Peppa 

Eo I Mi pare d’esse vé regulata ! 

Uncinu 

Ti pare, ti pare! Eo accunzu, e tu sciuppi 1 

Peppa 

Cosa? E robe mi duranu più d'un annu ! 

Uncinu 

E tròvi chi sia assai? Stu vestiti], per 
esempiu, u pòrtu da dece anni, ed è sempre 
nòvu. 

Peppa 

E mòde d’e dònne cambiami spessu. 

Uncinu 

Nell’interessu d’e sertore, e sciòcchi sò 
quelli chi si ruinanu per elle. . Ma cam- 
biernmu 4i registru : perchè facisti lampà 
ind’o mulhzzu Tósse e i muzziconi ch’e 

avja messu da vanda per bendeli au strec- 
ciaiu? 

Poppa 

Puzzavanu cumm’on’erca ! 

Uncinu 

E cose utile lianu sempre un bon odore... 
Anc’u suu puzza, ma face cresce a roba, 
e si vende... Pórcu schifu un fu mai 
grassu. 

Poppa (ridonda) 

Grazie da cumparazione !... E un sa¬ 
pete cosa dicenu i duttori ? 


Uncinu 

Cosa ne sani^s’ ignuranti ? 

Poppa 

Di medicina almenu si ne intendenti più 
di noi. 

Uncinu 

Ma minca d’ecunumia ! Ebbè cosa pre- 
tendenu elli ? 


Peppa 

Che n’e nostre case e strade mullizzose 
covanu e multiplicanu e malatie, cruppu. 

■* 

O 







- is¬ 
ti foide, ti.berculosa e tante altre che, in 
primavera e in autunnu soprattuttu, faeenu 
d’a cità un ospidale. 

Un cinu 

Ahù! a tempi mei, un c’eranu spazzini 
— manghiapani ! — e si muria menu che 
ava ! 

Peppa 

Perchè c’era menu pupulazione .. 

Uncinu 

Insomma, eusì bògliu: un si deve perde 
nulla in casa mea. 

(entra Camillu). 


SCENA IV. 

I Precedenti e Camillu 


Camillu 

Un n’cte intesu a nuiizia? 

Uncinu 

Quale? 

Camillu 

S’è persu u Liban a pochi metri ri’a 
terra ! 

Peppa 

Oh, Madònna ! Si salvornu e persone ? 

Camillu 

Poche... Si paria di più di centi! vittime, 
soprattuttu dònne e criature ! 

Pappa ( pienghienclu) 

Oh, disgrazia ! 

Uncinu [agitata) 

E e Iettare ? 

Camillu 

Si videnu scene straziante, dònne, vec* 
chj e zitelli in dinòcchie, ai quali u mare 
affugò l’ultima priera, giovani sposi stretti 
insemme per mòre ind’on abbrecciu, babi 
e mamme annigati per salva i figlióli... 

Peppa (c. s.) 

Oh, Dio ! 

Uncinu (impaciente) 

Ma e Iettare ? 







- so 


Camillu (nerbosu) 

Cosa impórtanu si pezzacci di cherta, 
quandu è pastu d’i pesci tanta cherne 
umana? 

Uncinu (spasimante) 

Ma in una di se iettare c’eranu per me 
valori... 

Camillu { c. s.) 

E ne u vapore affundatu c’era per tanti 
u tesoru più grende, a vita d’i so cari. 

Uncinu 

Coru subitu à Pòsta a fa a mio riclama- 
zione. 

(esce Uncinu). 


SCENA V. 

Camillu e Peppa 

Camillu 

Bergogna 1 Pensà a quattru sullacci 
mentre gridanu aiutu e vedue e l’orfanelli ! 

Peppa 

Cosa putemmu fa per sullevalli ? 


Camillu 


U sciò Checcu veuerà a mumenti per 
cumbinà qualcosa cun noi. 

Poppa 

Questu sì, ch’è un ómmu di còre, in 
beru filantropu ! 

Camillu 

Pensa menu a sé che all’altri... Ma 
temu ch’un li còsti caru a so filantropia, e 
ch’un li manchinu prestu i mezzi d’eserci- 
talla. 

Peppa 

Spiegati ! 

Camillu 

A sai camme me : s’è ruinatu per s’ospi- 
ziu, pigliendu sòlli in presta dall’usurai, 
fra’ quali c’è fórse vabà... 

Peppa 

Ti lu disse u sciò Checcu ? 

Camillu 

No, ma l’induvinu 

Poppa 


A cosa ? 

Camillu 

Da qualchi ghiornu babà ronza intoniti 
à casa d’u sciò Checca, curarne se ci l'a- 
cissi l’amore : deve avecci sopra qual- 
ch’ iputega. 

Peppa 

Un permetteremmo sa spuliazione. 

Camillu 

Feraghiu di tui.tu per salva l’amicu d’a 
ruina... 

Peppa 

E noi d’a vergogna. 

Camillu ( suridendu) 

E travagliendu per ellu, travagliu ancu 
per tc, chi devi esseli sposa. 

Peppa 

Da qualchi ghiornu, mi pare un po’ 
fredu. 

Camillu 

Enzi, è più inflammatu che mai. Ma in¬ 
debitai cumm’è, un pò dummandatti a 
babu : sarebbe core a un smaccu sicuru. 
(entra Mai). 

Mai ( annumicndu) 

U sciò Checcu. 

Poppa 

Fallu entrà subitu ! 

(esce Mai) 

Camillu 

È statu di paròlla ! 

Poppa 

Cumme sempre. 

[entra Checca cun Mai). 


SCENA VI. 

I Precedenti, Checcu e Maì 


Checcu 

Ricoru a boi, cari amici, per pruvede a 
un urgente visognu. Irreparabile è a per¬ 
dita d’e persone ; ma i puvaretti chi ne 
furnu privi senteranu fórse menu aspra¬ 
mente u so curdógliu videndusi oggettu 
d’un po’ di cumpassionb. Bastia dede la,- 

grime sincere a tanta disgrazia; ma bi¬ 
sogna a succorela d’altru che di lagrime e 
paròle. E vedue e l’òrfani ci dumandanu 
pane. 

Camillu 

Eprimmu una sottuscrizione. 

Peppa (levendusi un ancllu di ditti) 

St’anellu è un ricórdu di mamma : bl lu 
do in so nome pe i puvaretti. 

Camillu 

Eo li abbandonu u mio mese, centu 
franchi. 

Mai 

Ed eo u meo, óttu franchi. 

Checcu 

0 Mai, u vóstru òbulu è più graditu dil- 
l’altri, ch’è quellu d’u povaru. 


(i entra Uncinu). 

SCENA VII. 

I Pkecedenti e Uncino 

Uncinu ( giubilendu) 

Vittòria, vittòria ! 

Gamillu 

Cos’è slatu ? 

Uncinu ( mustrendu un dispacciu) 

Mi dispacc iò u vancheru ch’un n’eranu 
sopra u Lìban 1 mio valori. 

Chcccu 

Ma e’eranu tanti Vastiesi, cunuscenti e 
fórse amici vòstri. 

Uncinu 

Chi colpa ci n’aghiu eo ? Un duvianu 
imbercassi, h mare è infìdu. 

Checcu ( suridendu) 

Menu di certe persone. 

Camillu (a Uncinu) 

Speru chi ci ferete scurdà cu i fatti e 

darete 


vòstre parólle cusì poca umane' 
ancu voi... 

Untimi [vivamente) 

Iìo un do nulla ! 

Camillu 

Ua. ete ancu voi, bi ripetu, J’esempiu d’a 
g ue ^e^tie ! l ; eSta SOp - ttUtt - ^ ^^n- 
Uncinu (scussulendu e spali,) 

Discorsi, discorsi! Si ruinanu e case 
cun £e paruilone ! se 

Camillu 

Si ariccbiscenu di virtù... 

Checcu 

Chi ghiovanu più d’i sólii,.. 

Untimi (ironicu, a Checcu) 

A boi v’hanu juvatu assai ! 

Camillu 

Più ch’un cridete.. Ma flnimmu e 
hiecciHare ! Eo do centu franchi... 

Peppa 

Eo st’anellu., , 










Eo u mio mese. 

Uncinu (ridcndu sguaiatamente) 

Eo nulla dhUuttu ! Un n’è abbastanza ? 
Camillu 

r-alhf Chèl lsori,ite,u per «• 

Uncinu ( furiosa) 

córe‘< e CGntU StÌ1ÌUale ChÌ “ Passinu u 
Poppa (pianu) 

Chi mostru ! 

Uncinu (a Camillu) 

Un sai, scimmò, quanta ci vàie a gua- 
bagnali!? I primi centu mi custornu dece 
anni d'angoscia. 

Camillu (suridendu) 

Ma i segondi e i terzi ? 

Uncinu 

Assai menu, u confessa, ma sempre su- 
don e privazione. 

Camillu (suridcndu) 

frate ai povari, o vabà, chi bi lu rende* 
ranu a centu doppi in paradisu ! 

Mai (pianu) 

Ci anderà a capu inghiò. 

Uncinu (a Camillu) 

Per un sentevi più discore, tè ! pigliati 
stu franchettu I 

Clicccu (suridendu) 

tJ figliólu dà centu... 

Uncinu 

Perch’è scemmu... 

Camillu 

E u vabu unu .. 

Checca (c. *.) 

Perch’ è astutu... 

Uncinu 

Dominine ! 

Camillu ( ridendu ) 

Sottuscrivite dunque per duie centu 
franchi ; e se un li pagate, i piglieraghiu 
in presali a babu mòrtu. 




TJncinu 

ìngratu ! Pe aricchitti mi privu d’u ne- 
cessariu... 

Camillu (seriu) 

{Ete tórtu : a vòstra vita è per me a ric¬ 
chezza più grende... 

Uncinu (intennaritu) 

A so chi mi teni cara, minca, però, 
quantu ti tengu cara eo... E un ti ne vò- 
gliu pe i to discursacci : un sò ferina tòia. 

Camillu 

E di quale? 

Uncinu 

Di stu diavulu d’u sciò Checcu chi mi 
scìmmisce serba e flgliòli ! 

Peppa 

Un Santu ! 

Uncinu 

Ma un pò mancalli u castigu : è ghià 
bicinu. 

Camillu 

Zittu, o vabà 1 ch’un bi senti mancu 
Feria !... U sciò Checcu merita premi e 
no castighi... 

Peppa 

È l’onore di Vastia. 

Uncinu ( rabiosu) 

U mio turmentu, e li do... 

Camillu (suridendu) 

I duie centu franchi? 

Uncinu (c. s.) 

No, a mio. ( maladizione, 

Camillu e Poppa ( benedizione. 
(scende u tendone). 


Fine diel’Attu I. 




ATTXJ IX_ 


SCENA I. 

UiXciNU, sola (fritlendusi e mane) 

Sia laudatu ! Un ci sarà sottuserizione 
in Bastia.. C’imbitanu a spedi sòl li a 
Marseglia! Fussi scemmu!... Si perde- 
rebbenu in mare o ind’a stacca di gualchi 
priytjyijzale... 

I miò flgliulacci e u sciò Checcu man- 
dornu i sói... Ma un m’hanu cercu, ch’e- 
ranu siguri di pigliassi una smustacciata... 
Cosa sò ste sottuscri^zione ?... Manghie- 
rie ! E, d’altronde, questa a chi prò ? 

I mòrti un n’hanu visognu di nunda, e ai 
vivi pruvederà u Guvernu, ch’è pagatu 
(passighiendu pensosu) 









M’imparornu stu velia pruverbiu tu- 
descu, eh’e’ vógliu inguadrà perchè stia 
sempre sott’aU’òcchj d’i miò flgliòli : 
— U scióccu dà, u saviu piglia. — 

Cridia i Tudeschi eretichi tutti.**> Si 
vede che ancu fra elli c’è qualch’enima 
cristiana... 

(,firmendusi a un trettu j 

Un spassiglremmu tantu, chi si frazzanu 
i scherpi ! 

(stà per mettesi a pusà) 

Ma un bisogna mancu pusà tròppa, chi 
si frazzanu e sedie e i calzoni !... Stemmu. 
quant’è pussibile, fermi in pedi, ch’un ne 
sòffrenu ma’ ch’e gambe!... A jurnata 
d’òghie è stata vòna per me, grazie au 
Santissimu Crucifìssu e à Madónna d’i 
Sette Dulori, ai quali mi sò racumm ndatu : 
prestai sólli au dece per centu, e a ghiente 
sigura, pigliendumi sopra beni stabili delle 
brave iputeghe .. Ah! chi sa barcame¬ 
nassi un n’ha bisognu d'andà in America 
a fa bignetta ! Basta a racòglie ciò chi 
summenanu i sciòcchi, e ci n’è tanti ! Tiziu 
spènde tempu, salute e sòlli in dònne, 
ch’ucontracambianu, per lu più, cun brave 

curnate ; Semproniu si mina in feste e 
teatri, Caia in opare d’arte, Graccu in be¬ 
neficenze rumurose, banità tutte ! L’astutu 
prufitta di seguine, seguitendu a sola re- 
guladi quaitru e quattru óttu... Cusi facciu 
eo... Mi cliiamanu egoista, usuraiu, run- 
fone e peghiu! Cosa m’impórta, se un mi 
diminuiscenu i guadagni ?... Quelli stessi 
chi m insultanu òghicy^eneranu fórse dum- 
mane a ghiubedommine, per cheremi sòlli 
e perdonu... E, se ci tróvu u mio torna- 
contu, 1 accórdu vulinteri, perchè sò cri- 
stianu . Un pònu dinne altrettantu elli, 
chi s’incontranu più spessu ai caffè che in 
chiesa... E pòi si lagnanu d’i castighi!... 
Mazz’e còrnei... Stu sciò Checcu, per 
esempiu, dice -pubblicamente ch’eo mi 
pasciu di mòrti, di carogne, cumme i 
córbi... E percosa? Perchè bògliu levalli 
a so ultima cherne, una casa vindutami a 
rèmèri! Un n’è ellu a causa d’i so ma¬ 
lanni ì Un crede nè a Dio nò au diavulu, e 
tonda cu i sòlli dill’altri, cu i mei, un’opara 
pretesa pia, un ricoveru pe i veccbj 1 ... 
Ghìunghie a scadenza, e si trova a branche 
insù u tundatore !... So dannu ! Un duvia 
la u passu più grende che l’in furcat oehia... 

Imprestu sòl li, e bògliu esse pagatu, capi¬ 
tale e interessi. Un n’è ghiusta ? Un si Urne 
nulla | er nulla... E si filantropi, si Mece¬ 
nati, percosa sciuppanu ? Per baggia neria, 
egoismu in fondu!... Prufittai d’a gnuc- 
chezza d’u sciò Checcu ; se un fussi statu 
eo, sarebbe statu un altru : i gnocchi sò 
fatti per esse manghiati. 

(entra Mai). 


SCENA V. 

UìNCInu e Maì. 


Uncinu bruscu ) 

Cosa vóli ? 

Mai (umile.) 

Dengu per l’affare. 

Uncinu (c. s.J 

Ignurante ! Hai mille franchi d’ccunu- 
mie, fatte sopr’c nnò spalle... 

Maì (vivamente) 

-No, sopr’ e mee ! 

Vncinu 


Un m’interompe ! Hai, ripetu, accun- 
zatu qui in casa, e Dio sà cumme, mille 
franchi ! I confidasti au padrone, in manu 
sicura, e avà ti salta u grillu di scum- 
blàlli ! 

Mai 

Dissi jà a Signuria chi bógliu metteli à 
Casc ; a eli risparmiu, perchè mi fruttinu 
qualcosa... 

Uncinu 

E se sta Cascia si sfonda un’altra volta, 
anderai a circalli au mare? 

Mai 

Ne risponde u Guvernu... 

Uncinu 

Quellu d’óghie .. Ma sai tu quale serà 
quellu di dummane ? .. Fórse un braneu di 
ladri... 

Mai 

Sciò mi spaventa ! 

Uncinu 

Ogna eh’e’abbia judiziu ancu per te, 
chi stai e imbecchiasti in casa mea.... Ti 



feraghiu una carità : hai òttu franchi au 
mese... 

Mai 

E travagiiu tantu ! 

Uncinu 

Ti ne dò nòve, e cusì pagu l’interessi 
anch’eo. 

Mai 

A Cascia di risparmiu dà dui franchi e 
settanta cinque per centu, mi l’ha detta u 
sciò Checcu. 

Uncinu 

Di tutte s’imbarazza s’imbruglione .. 
Ebbè, faremmu dece, e un si ne parli più ! 

Mai 

Mi raccumandu a Signuria ! Sò una po- 
vara serba e, se casca malata... 

Uncinu 

Di cos’hai peura ? Ci sò eo : ti cunsideru 
cumme parente,,. 

Mai 

Speru che sciò un mi ferà mòre all’osp i- 
dale 

(entra u scii Checcu, ed esce MaiJ. 




— 37 — 


SCENA III. 

Uncinu e Ciieccu 

Checcu (suridente) 
Bonghiornu ! 

Uncinu ( torbidu) 

Bonghiornu ! C’è qualcosa di nòvu ? 
Checcu (c. s.) 

Pare chi sia nulla a vòstra compra. 

Uncinu (agit :tu] 

Cumme, curarne ! 

Checcu (c. s.) 

Un bi spaventate! Per una svista d’u 
notaru, un duvete sòffrene voi... 

Uncinu 

Un galentòmmu. ' 

Checcu 

Si riferà l'attu. .. Bi dumandu solu sei 
mesi di più per liberammi... 



-» - $ 
Uncinu 

Bo subitu dau nutaru, e se stanu e cose 
cumme dite voi, ne pagherà ellu e pene. 

Checcu 

Riferà l’attu senza spese. . Cosa pre¬ 
tendile di più? 

Uncinu 

Una fòrte indennità pe i danni sufferti. 
Checcu 

Olii danni? U stabile è sempre l’istessu. 
Uncinu 

E i prugetti eh’e’ci feci sopra, un li 
cuntate per nulla ? 

Checcu (suridendu) 

I metterete a esecuzione più terdi... se 
un bi pagu... 

Uncinu 

E se mi pagate ? 

Checcu ( misteriosu) 

Fórse ancu.. Ma un mi póssu spiigà... 
In ogni casu, averete u capitale; e, per 
lallu fruttà, un n’ete visognu di cunsigli. 

Uncinu 

Ritirai un piezzamentu sicuru, ch’e’de¬ 
stinai a trasfurmà a casa, cunsideiata 
jà curarne mea, e ottenene cusì almenu 
un doppiu interessu : un n’intendu vedemi 
defraudate d’un guadagnu siguru. 

Checca fncrbosu) 

Sapete cos’è ? Se-b’intestate nell’idea di 
nóce a un povar’ómmu che, in fondu, un 
n ha peccatu che di leggerezza o, tutt’al 
più, d’ignuranza, eó ripiglia u mio bene... 

Uncina (maligna) 

E i dinè? 

Checcu 

C’è chi mi li dà all’istesse cumhzione... 
Cunsentite, sì o no, a accurdammi su rc- 
spiru ? 

Uncinu 

Un pòssu rispondevi prima d’avè discor- 
su c’u nutaru. 

Chcccu (ri lancili) 

Aspettu fln’a sta sera... E, dòpo, par¬ 
lerà a cherta vullata. 

(esce Chcccu). 




SCENA IV. 
Uncinu, solu. 


Un Paghili mancu dumandati cosa man¬ 
ca all’atta !... Qualchi furmalità !... Ci n’è 
tante in ste legge francese, chi ci s’imbro- 
glianu ancu Pómmi'd’u mistiera !... E 
nimmu è sensata ignuralle ! Cos’aghiu da 
fa? CunsentèTa prupòsta d’u sciò Checcu ? 
0 prucede contr’au nutaru?... Duve ci 
serà più guadagni!?... Mi pare impassi¬ 
bile che u mio creditore, ch’è tantu infan¬ 
gata, pòssa liberassi au capa di sei mesi ; 
e, d’altra perte, cosa m’accurderà u tribu¬ 
nale?.... Un’indennità insign Beante : 
s’ómmi di legge si pruteggenu curarne i 
ladri in fiera... Se, cummè speru, enzi sò 
certu, u sciò Checcu un mi paga, ottengu 
per sei mila franchi un stabile chi ne vale 
almenu vinti ... Mustremmuci dunque 
umani, accurdendu un respiru... Ma sta 
vòlta si piglieranu tutt’e precauzione : pri¬ 
ma di signallu, si mustrerà l’attu au sciò 
Jiastianu, un avucatu di vaglia, e a cun- 

sulta a pagherà, cumme di justa, u mio 
nutaru zuccone. 

(entra Camillu). 


SCENA V. 

Uncino c Camillu 

v 

Camillu ( vivamente) 

È bera chi bulete fa au sciò Checcu 
un’csprupriazione ? Cacciallu d’a casa in- 
duv’è natu ? Privallu dill’ultimu avanzu, e 
u più caru, d’u so patrimoniu? 

Uncina ( annuiatu) 

Di cosa t’imbarazzi ? Sò affari ch’unti 
riguerdanu... 

Camillu 

A nòstra riputazione ci riguerda a tutt’e 
dui. U sciò Checcu è u miò amicu, un ga- 
lentòmmu... 

Uncinu (ridendu) 

Un paga i so debiti... 

Camillu (vivamente) 

I nega fórse ? 

Uncinu 

Sfìdu eo ! Ci sò delle brave obbligazione ! 

Gamillu 

li. prontu a soddisfalle ! È un ómmu 
d’onore... 

Uncinu 

Cosa ne sai tu ? 

Carni llu 

Bi lu pròvanu i so debiti stessi... Per 
quale l’ha fatti... 

Uncinu ( ridcndu) 

Pe u cumunu, cioè per nisunu. Un sai 
che u pòpulu è ingratu? 

Camillu 

E sia ! U vè gliiova più a chi u face che 
a chi u riceve. 

Uncinu (c. s.) 

Belle massime per móresine all’ospi- 
dale !... 

Camillu 

L’accumpagnanu per tuttu e venedi- 
zione... 

Uncinu (c. s.) 

dill’usceri, chi ci s’ariccliiscenu sopra. 
Camillu ( nerbosu) 

Un sò cose da ride I 

Uncinu (c. s.) 

Un ridu d’cllu, enzi u cumpiengu : è 
scemmu. 

Camillu ( c. s.) 

Sta compassione è un insultu. 

Uncinu ( rabiosu ) 

Cosa pretendi ! Dittà legge au to vabu ? 
Camillu 

No ! Ma impedillu di cummette una gat- 
tiv’azzione. 

Uncinu ( dolcemente). 

Certe parólle, un le suppurteria da un 
altru... Ma tu mi si’flgliólu, solu maschiu, 
erede d’u mio nome, d’a mio fortuna : un 
bógliu dispiegeti... T’interessi au sciò 
Clieccu, n’è ? 

Camillu (cun fógu) 

È u mio amicu più caru. 

Uncinu 

Ebbè, si ferà qualcosa per ellu, per te : 
bo a dilli eo stessu chi l’accórdu sei mesi 
di respiru. 

Camillu ( abbreccendulu ) 

Che bo’ siate venedettu I 

Uncinu 

Ma, passatu u termine... 

Camillu ( suridcndu) 

Qualchi Santu pruvederà. 

Uncinu (ridendu) 

Racumandatevi a ellu perchè eo diventu 
sordu a ogni priera... Simmu intesi... 
Addio ! 

(esce Uncinu e scende u tendone). 


Fine dill’Attu II. 






-A.T'TTXT III. 


SCENA I. 

Camillu e Peppa 

Peppa 

L’emmu vinta infine ! Ci accórda sei 
mesi!... Ma dòpu? 

Camillu 

Ne otteneremrnu dill’ altri, o un mi 
chiamu Camillu ! 

Peppa 

Bravu ! Ogn’a succore l’onesti : u so 
esempiu cunsola e sulleva... Senza di elli, 
cosa serebbe a v.ta ? Un cuntinuu agitassi 
ind’on pantanu 1 

Camillu (suridendu) 

Ehi, furbacchiòtta ! Ind’o to entusiasmi! 
c’entra un zinzighinu d’egoismu... 

Peppa 

Mancu per ombra ! M’infiammu p’e 
virtù d’u sciò Checcu... 

Camillu (c. s.) 

E anc’ un pocu pe a so persona, percosa 
è un bell’ómmu? È bera ch’ha bint’anni 
più di te... 

Peppa ( vivamente) 

Se pare più giovanu di noi ! 

Camillu 

Agiuventù dill’enima li dà quella d’u 
còrpu... 

Peppa 

E d’a prima m’innammurai. 

Camillu ( suridendu) 

Anc’un po’dill’altra... Ma lascemmu 
core!... Un bisogn’a frugà tróppu ne i 
nòstri intimi penseri, se un bulemmu fa 
delle scuperte pocu gradite. 

Poppa 

Cosa pòi rimpruverà au sciò Checcu ? A 
So vita è quella d’un Santu. 

Camillu (c , s.) 

E un ba à messa ! 

Teppa 

Onora Dio facendu vè au pròssimu: Un 
H’è questa a più^jélla priera? 

Camillu ( ridendu ) 

Hai regio... Ma a diccila qui fra noi, 
passa i limiti ; e prucedendu cusì, ne u 
so ospidale fìniscerà per mórcci anch’eilu, 

Peppa 

U Signore un n’abbandona i sói. 

Camillu (c. s.) 

A so ricumpensa, a ricevenu elli spessu 
un po’ terdi, nell’altru mondu ; e si la 
meritana pe u raartiriu chi suffrirnu in 
questu... Ma un n’è a nòstra una cunver- 
sazione tra fratellu e eurella : è un beru 
quaresimale!.,. Basta cusil e prediche 
m annuiornu sempre, e avà, mi addurmen* 
tanu più che mai, Ch’eo ti dia una vóna 

Untila pe rallegratti. Mi disse u sciò 
Checcu clii spera d’esce prestu d’angosce, 

Peppa 

Qualch’eredità? 

Camillu 

Un mi l’ha spiigatu; ma dev’esse cusl, 
perchè, povaru, un eunsenteria eilu a 
Spusatti. 

Peppa 

È cusl dilicatu ! 

Camillu 

E, d’altronde, babu ci s’oppuneria. 

Peppa 

In quant’a me, u spuserebbo piuttòstu 
povaru, per mustralli ch’u facciu per sim¬ 
patia. 

Camillu 

Disgraziatamente un ragionanu sempre 
cusì i genitori, e noi dipendimmu da elli. 

Peppa 

Allora aspettemmu... Ma ti dichiaru, 
che u miò maritu sera u sciò Checcu o ni- 
sunu. 


CamilLu 


Peccatu ch’ell’un ti senti. 

Peppa 

Oh, l’averà induvinata da un pezzu ! Eo 
un cambili... 

Camillu 

Cara surella ! Un ci avanzemmu tróppu I 
Nijamais ni toujours, dice u Francese, 
chi di cambiamenti^ maestru ! 

Peppa 

Eo sò Córsa, e un li capiscu. 

Camillu 

DiU’antica stampa, perchè i Córsi mu¬ 
derai sò girivegule anch’elli. 

Peppa 

Sai cos’emmu da fa ? 

Camillu 

Se mi la dici, sì ! 

Teppa 

Circhemmu di scòpre u segretu d’u sciò 
Checcu... per tranquillacci. 

Camillu ( ridondu ) 

Da Èva in pòi a dònna fu sempre cu¬ 
riosa ; e a so curiosità ci custòcaru assai. 
0 entra Mai), 

a 

SCENA II. 

I Precedesti e Maì. 

Mai 'rimedendu una lettera a Camillu) 
C’è stu scrittu per Signuria. 

Camillu * 

Di qual è ? 

Mai 

Imbèf dev’esse d’u sciò Checcu, chi mi 
lu rimise a so serba, racuraandendumi di 
cunsignallu in pròprie mane. 

Camillu 

Benissimu ! Andate, Maì. 

Mai [pianu, andendusine) 

Cosa serà? Sleraghiu scntacchia. 

[esce. Mai). 






SCENA III. 

Camillu e Pappa 

l Poppa 

Lighilu subitu ! 

Cumillu (eprcndu a lettera) 

E cumme'T 

( [leghic) : 

* Amicu ! Per mezzu d’i santi si va in 
Paradisi!: u sciò Uncinu m’accórda sei 
mesi di respiru, grazie à vòstra putente 
intercessione... E, curarne a furtuna un 
biegliia mai sola, mi ne junse un’altra ancu 
più grata: U coDte Nespula mi rimbórsae 
spese fatte pe u ricoveru d’i vecchj, a con¬ 
dizione che l’ospiziu pòrti u sò nome ; ed eo 
che, per difettu di mezzi, u vidia pericuià 
n’e mio mane, ci cunsentu vulinteri, mòltu 
più chi si risarcisce cusi a mio casa incri¬ 
nata e si rende quasi certa a miò deside¬ 
rata unione c’à vòstra surella. Prima di 
parlanne au sciò Uncinu, bólsi fabbine 
perle, affinchè cerchite a spianatomi u 




- 52 - 

terenu, ne u casu, pocu prubabile, chi ci 
tussinu ostaculi da vince. 

» Checcu. » 
Camillu ( ridendu) 

Cosa ne dici, o Pè? Si’ tutta annuvulata. 

Peppa 

; Stu sciò Nespula, cun quattru sullacci, 
s’acquista a gloria che u sciò Checcu si 
meritò c’u so córe. 

Camillu 

Hai regio; ma duvemmu pur esseli grati 
d’avè resu pussibile u to matrimoniu... 

i Peppa 

Temu sempre... 

Camillu 

Chi ragione pò avè babu d’opponesi ? 

Peppa 

Nisuna!... Eppur mi trema u córe.,. 
Camillu 

Di giòia... Ma sentu muntà: dev’esse 
vabu... Lasciami solu cun ellu! 

Poppa 

Scappu ind’a miò cammara... E, in 
casu di periculu, corg u in to aiutu. 

Cam.illu (ridcndu) 

Un ne dubitu: u pelriculu è soprattultu 
tòiu. Ma un n’avè peura ; eo ;olu vastu a 
triunfanne... 

(esc^Peppa). 

SCENA IV. 

Càmillu, sola 

Ci serà, battaglia : babu è capace di spi- 
culà sopr’all’amore. 

{entra Uncinu). 


SCENA V. 

Uncinu e Camillu 

Uncinu (suriclendu) 

Si’ cuntentu, o Camini ? Sagriflgu ai to 
capricci a ragione, diventendu pueta an- 
ch’eo... Ma un t’abbizzà !... 




Camillu ( suridendu) 

Un sapete ch’è tornariccu u sciò Checcu? 

Uncinu [c. s.) 

Di speranze, n’è ? 

Camillu (c. s.) 

No, di bravi marenghini ! U conte Nes- 
pula u rimbòrsa d’e spese fatte pe a fab¬ 
brica dill’ospidale. 

Uncinu (ridcndu giallu) 

Cridia ch’un ci fussi cli’on scemmu in 
Bastia: m’abbegu avà chi ci n’è almenu 
dui, 

Camillu (c. s.) 

Ci ne fussinu parecchj di si sccmmi !... 
Ma un b’esternò u sciò Checcu e so inten¬ 
zione sopr’a Peppa? 

Uncinu (suspcttosu) 

Chi intenzione? Eo un sò nunda ! 

Camillu 

Bòle dummandabbila in matrimoniu. 

Uncinu 

Fece vè a un parlamminc !... I miò 
sólli un devenu cincinassine all’ospidale. 



Camillu ( scandalissalu) 

Ah, per esempiu !... A quest’un m’aspet¬ 
tava ! 

Uncinu 

Perchè un n’hai judiziu. 

Camillu 

Cosa putemmu pretende di più ? 

Uncinu 

j3tu sciò Checcu ha e stacche tufunate : 
ci passò a so furtuna, e un terderebbe 
tantu a passacci quella d’a moglie... Per¬ 
chè credi ch’ellu mi dummandi a Peppa ? 

Camillu 

Perchè l’ama. 


Uncinu ( ridendo.) 

A ella ? 


Camillu 

E cosa ? 

Uncinu 

A so dóta .. 

Crede truvacci Roma 


Toma in casa meal Povaru scióccu ! Un 
sà che, in stu mumentu, un póssu dàlli 
mane’un picciól di fìgu ! 

Camillu (ridonda) 

Pienghite sempre miseria, cu e mane 
piene... 

Uncinu 

Di prumesse, di ventu!... Gh, se mi 
pagassinu à scadenza i debitori, cumme 
s’impignornu ind’e so cambiale, un mi 
truveria cusì angusciatu ! Ma avale un 
ce più bòna fede, e un si pò cuntà che 
sopra una cosa : a visita d’u percettore. 

Camillu 

U sciò Checca si cuntenterà di pru¬ 
messe anch'ellu : obbligatevi per iscrittu a 
serveli ogn’annu l’interessi... 

lincimi (interumpendulu vivamente) 

Obbligammi 1 Sgga si malfida ellu 1 
Tandu un femmu nulla ..E pòi so eo 
fórse quantu póssu prumetteli ? Tutt’o più 
óttu o dece mila franchi di capitale I 

Camillu ( scandalissatu ) 

Se mi diciste voi stessu di pussede 
mezzu milione ! 

Uncinu 

U feci pe ride... S’e’ n’avissi a medita, 
gli chiameria furtunatu. 

Ammettimmu ! Facenu sempre più di 
centu mila franchi pe a perte di Peppa. 

Uncinu 

Un mi póssu spruvede... E pòi u quertu 
è pe u maschiu, per te... 

Camillu {vivamente) 

U ricusu : sò ste parzialità d’i genitori 
chi mettenu a zizania, u disordine ind’e 
famiglie. Peppa un merita d’esse cusì 
inghiuliata. 

Uncinu 

A so fortuna diventerà quella d’u ma- 
ritu, d’un furesteru. 

Camillu 

Seranu u vòstru sangue i so fìgliòli ! 

Uncinu 

Un purteranu u mio nome .. Ma parli 
di stu matrimohiu cumme se ne fusii 
cuntenta a to surella ! 

Camillu 

Ogn’ assicurassine prestu... 

(chiamcnclu) 
Peppa, Peppa ! 

{entra Poppa curcndu). 


SCENA VI. 

I Precedenti e Peppa 

Poppa [ vivamente ) 

Cosa c’è, cosa c'è ? 

0 Camillu (ridendu ) 

U fògu in casa. 

Uncina ( torbidu) 

Ti si dumnnda in matrimonili. 

Poppa (ridendo,) 

Un fògu di giòia ! 

Uncinu (e. s.) 

E sla dumanda è iregularc, perchè mi 
vene per bocca d’u to fratellu. 

Poppa 

Minca d’un furcstcru ! 




Camillu 

E l’usu d’incherganne una terza per- 
sona per evità fra l’interessati ogni passi¬ 
bile ferita d’amurprópriu, chi puterebbe 
cumprumettene u successu... 

Uncinu 

Un usu sciòccu: i pròpri interessi ognunu 
deve trettalli da sè... Ma transeat.,. Un 
mi cunvene u sposu, e ancu'menu cun- 
vene a Peppa. 

Poppa ( vivamente) 

Perchè ? 

Uncinu 

Tu hai diciótt’anni appena. 

Poppa (c. $.) 

Finiscu i dicennòve à Candilara... 

Uncinu 

Ed ellu ne ha quaranta sunati da un 
pezzu... 

Camillu 

Da un mese... 


Poppa 


U fior dili’età. 

Uncinu 

Tu si economa... 

Camillu v 

Minca spilòrcia... 

Uncinu 

Ed tllu è scippatore.;. 

Camillu 

No, generosu... 

Uncinu (nerbo su ) 

Alle corte! eercu sumigglianze tra boi, 
e un scorgu ma’ che diferenze. 

\amillu ( suridendu ) 

Ete dettu a vòstra, lasciatemi di’ a mea ! 

Uncinu (riclendu rabiosamente i 

Ti si’ sfugatu abbastanza !... Mae pa¬ 
ròle d’un ómmu d’esperienza averanu, 
speru, più pesu che quelle d’un barda- 
scione... 

Camillu (c . s.) 

I vecchj ragionanu, e i giovani sentenu 
megliu ; e, per ciò, sò questi miglior ghiu- 
dici d’e cose di sentimentu. 

Uncinu 

E, per ciò, si troncanu u còllu ! 

Poppa (suridendu) 

0 vabà, lasciateli di’ a sòia ! 

Uncinu 

Parli puru, chi mi tuppu Parecchie ! 

Camilla (c. s.J 

Grideraghiu tantu, chi mi senteranu 
anca i sordi ! U pertitu chi si presenta è 
perfettu, pare fattu per Peppa, una dònna 
seria, innammqrata soprattutto d’e vel- 
lezze murale, benché qui un difettino 
mancu e fisiche.., U giovanu.,. 

Uncinu 

Quarant’anni... 

Camillu (c. s.) 

A disse Peppa : U fior diil’età ! 

Uncinu [rabiosu ) 

Un po’ guizzu. 

Camillu (ridendu a Uncinu) 

Mi par chi bi siate stuppatu Parecchie !... 
Ma a chi prò’ allungalla tantu? U so 
nome dice tuttu : è u sciò Checcu ! 

Peppa 

L’onore di Vastia 1 

(entra Mai). 


SCENA VII. 

I Precedenti e Maì 

Mai 

U sciò Checca ! 

Camillu (vivamente) 
Fallu pasuà, ! 

(esce Mal). 

SCENA Vili. 

I Precedenti, menu Maì 

Uncinu (suspcttosu) 

È una cosa intesa tra boi. 

Camillu ( ridendu) 

Chi male c’è ? 

Uncìnu ( torbidu ) 
U viderai... 

(entra Checca). 


SCENA IX. 

I Precedenti e Checcu 

Checca (salutendu) 

I mio rispetti ! 

Uncinu (bruscu) 

Saltemmu i preambuli ! Sentite o sciò 
Chè : eo sò un òmmu francu e leale, e un 
c’è cosa che più mi faccia rabbia che I’ar- 
zigoguli e i cavilli. 

Checcu (suridcndii) 

Cusì mi vantu d’esso eo... Ma mi pare 
che di preambuli site più riccu di me ! 

Uncinu 

Oh, perchè nell’affari più semplici, bi 
servite d’avucati pe imbruglialli? 

Camillu ( suridendu ) 

Prutcstu : l’imbruglione un sò co, ma,., 

Uncinu (ridendu gialla) 

Lascia parlà u judice ! / 

Checcu (c. s.J 

Sentiamo ! 

Uncinu (a Checcu) 

Bulete spusà a Peppa? 

Checcu {vivamente) 

E u mio desiderili più caru ! 

Uncinu 

E, imbece di dumandalia au vabu .. 

^ Checca (c. s.) 

Se bensì appósta ! 

Uncinu 

Circaste, prima, cun gabuie a influen- 
zalla ; e fórse faciste peghiu, seducendu 
un’innucente... 

Peppa ( vivamente) 

Qui prutestu eo: se ci fu seduzione, fu 
quella d’a virtù, ed ella onora u seduttore... 

Checcu (nerbosu a Uncinu) 

Insomma, site cuntenlu, sì o no, d’avemmi 
per ghiennaru? 

Uncinu 

Cosa cridete truvà ind’a mio figliòla? 
Checcu (cun fógu) 

Una moglie affettuosa e dònna di casa. 
Uncinu 

E ricca, n’è? 

Checca 

A cosa m’è indiferente. 

Uncinu (vivamente) 

E a pigliereste senza dòta? 

Checcu 

Più vulin'eri che c’a dòta ! 

Pappa ( vivamente ) 

Ed eo un ói cunsenteria : un sò minca 
una vasterda ! 

Camillu ( vivamente) 

Serebbe un affrontu ancu per me ! Cosa 
ne penserebbe u mondu ? Ch’eo prufittu di 
sa spuliazione ! 

Uncinu 

Pinchi bivu, a l'urtuna è tutta mea, e 
pòssu disponene cumme mi pare e piege. 

Checca ( dolcemente) 

Ete ragione, e bramu- che bo’ campite 
cent’anni pe u nóstru vè ! 

Uncinu 

Alla bon’ora! C’intenderemmu cusì. 

Checcu 

Dunque m’accurdate a manu di Mada¬ 
migella ? 

Uncinu 

A sta cundizione, sì : senza dòta. 

Peppa (a Checcu) 

Bi manca una cosa indispensabile : u 
mio cunsentimentu. 

Checcu (cun fógu) 

E mi lu neghereste dópu tante prumesse? 

Peppa 

Bi lu prumise a figliòla d’u sciò Uncinu, 
e minca una povara vasterda. 

Camillu ( decisu) 

Se persistite, o va, ne a vòstra risolu¬ 
zione, un mi cunsiderate più per fighólu : 
cscu subitu, e per sempre, dìbna casa 
duve si traffica cusìd’a cherne vattizzata... 

Uncinu (raddìi Icitu) 

Ma u facciu pe u vòstra vè : i sòIli, in 
mane vòstre, si n’anderebbenu pe u fiume 
prestu... 

Gamillu 

Tenitevi u capitale; ma l’interessu di 
centu mila franchi... 

Uncinu (clisf eratu) 

A tantu un ba a mio furluna ! 

Cumiliti 

Un mi confessaste voi stessu, poca fa, 
chi pussedile mezzu milione? 

Uncinu [c. s.) 

Chi tempi, chi tempi ! Ci tradiscenu i 
pròpri figlióli ! * 

Camtllu (ridendo,) 

No, cercanu salvabbi. 

Uneinu 

Suppunimmu ancu ch’eo pòssa prumet- 
teli sq dóta ! Chi interessu pò esige u 
sposu ? I sólli un rendenu più nulla. 

Carnillu 

U Statu paga u tre per centu. 






N 

Uncinu 

Oghie... Ma chi risponde di damane ?... 
Si preparanu cunversione, impresti, nòve 
imposte, e fórse corsi furzati e tanca- 
rotte .. Quand’è sicuru u capitale, furtu- 
natu chi ne ricava u dui per centu ! 

Camillu ( suridendu ) 

Baga p’o dui ! 

Uncinu 

E l’interessi un si paganu che una vòlta 
maturati, à fine dill’annu. 

Chcccu (suridendu a Uncinu) 

È detta ! e poiché d’a vòstra furtuna site 
cusì saviu amministratore, bi cunfìdu 
ancu a mea. 

Uncinu (abbrcccendulu) 

Ava, sì. chi bipruclamuu fior d’i galen- 
tòmmi, e crescu d’un quertu per centu i 
vòstri interessi. . 

Camillu 

Coru subitu dau nutaru... 

Uncinu (torbida) 

Aspetta ch’e’ sia mórtu per fa qui da 
padrone ! Un c’è furia ! 

Carni!lu (ridendu) 


Fóra u dente, fóra a pena ! 

Clicccu (suridendu) 

Noi un bulemmu arancalli nunda. 

Camillu (pìanu a Chcccu) 

Si dui e un querlu per centu .. 

Vncinu (torbida) 

Ava ci vegu chiaru : site tutti d’accòrdu 
pe spugliammi... 

Chcccu ( vivamente) 

Bi dissi, e bi ripetu, ch’eo un tengu che 
a una ricchezza : à vòstra figliòla. 

Uncina 

E, intantu, esigite i dinè! 

Chcccu (c. s.) 

Eo no 1 

Uncin u 

Dumandalii o falli dumandà è Pistessu. 

Camillu ( vivamente) 

Se l’accurdaste pocu fa ! 






Uncinu 

E bidendu a vòstra malfidenza, rìtiru a 
mió parólla... 

Camillu ( rabiosu ) 

Ma... 

Checca (supplichevule a Camillu ) 

Un mi rendite disgraziato c’a vòstra in¬ 
sistenza ! 

Peppa (agitata) 

Un pòssa .. 

Checca (interumpendula dolcemente) 

Se mi fussi lecitu, bi ne pregheria in di¬ 
nòcchie, Madamigella : luntane da nei e 
quistione d’interessu ch’un pònu che nóce 
au nòstra amore ! 

Peppa (e. s.) 

Dunque.,. 

Checca (c. s.) 

Cuntentemmu u sciò Uncinu, pruven- 
duli chi tenimmu più ae persone che à 
roba, ed ellu un si scurderà d’i so flgliòli. . 

Uncinu 


Paròlle sante ! 


Poppa (a Checcu) 

Se dumandu u mio duvutu, un lu facciu 
per me... 

Camilla (rabiosu mustrendu Untimi) 

Ma per ellu, chi si disonorerebbe nighen- 
dulu ! 

Checcu (a Peppa) 

I nòstri gusti sò semplici : c’a mió pic- 
cula furtuna, puteremmu cuntentalli e 
succore ancu qualchi bisugnosu... 

Uncinu 

Soprattutto se, camme u prumettiste, 
mi ne cunfidate l’amministrazione. E cusì, 
ghiè una cosa intesa: senza dota! 

Checcu (tucchcnduli a manu) 

Senza dóta ! 

Uncinu 

E u curedu ? 

Poppa 

È prontu da un pezzu ! 

Uncinu 

Sia laudatu 1 




Camillu (ridcndu a Uncinu) 

B’è sparita a pena ? 

Uncinu [ridendu) 

Senza Ievammi u dente I U sciò Checca 
è beramente un dutturone. 

Camillu (c. s.) 

Pagatelu almenu cun qualchi buttiglia di 
vinu ch’aghiu scupertu quallà sott’a scala. 

Uncinu 

È pocu, e si cunserva p’ona malatia. 

Camillu (c. s.) 

Per quand’ un si pò beie 1 curarne i pi¬ 
lastri c e galline per chi un ne pò manghià, 
pe i muribondi : è l’usu di Vastia ! 

Uncinu 

Ma u sciò Checcu è scapu!u,e di vini 
vecchj deve fanne pruvista ! 

Camillu ( ridendu) 

Se un beie ma’ che ecqua, cumme Peppa ! 
Seranu unghia e cherne insemme ! 

Checcu 

Mi rigalornu, tempu fa, una vuttiglia di 
Kirsch. 

Uncinu 


A mio passione ! 

Cliectu 

Eo un so cosa fanne. 

Uncinu 

Datemila, o sciò Chè ! chi mi juverà p’e 
mio debulezze di stòmmagu ! 

Checcu 

È chiaru più che l’ecqua di Vivincu... 

Camillu ( ridendu) 

Quand’unn’ha pióssu... Mandemmulu 
a piglià da Mai .. 

Checcu 

* È in sala, sopra u buffet... 

Camillu (c. s.) 

Eo e babà ne vieremmu un bicchieru... 

Uncinu 

Un bicchierinu... 

Camillu (a Checcu) 

E per boi e p’a sposa... 

Checcu (ridendu) 

Pruvederà a iuntana. 

Camillu (c. s.) 

Cusì almenu si salveranu l’apparenze, 
gudenduci tutti un beveraggiu dill’istessu 
culore. 

Uncinu 

Chi giuventù sfrenata ! Un pensa ma’ 
che à gola ! 

Camillu (c. sj 

Poiché Dio ci la dede, ogn’a pensa ancu 
ad ella, bagnendula di quandu in quandu 
di licore. Jginnò, un ne pònu esce dolce 
parólle nè canzone... Ghiustamente, mi 
ne sentu munta una, e bi la schiccheru 
subitu... 

Uncinu 

Mi pare che tu diventi scemmu !... Oh, 
in manu di quale cascherà a mio fortuna ! 

Chcccu (ridendu) 

D’un galentómmu, cumme vi lu mostra 
a so schietta allegria : i virbanti un sanu 
ride che giallu. 

Camillu 

Principiu: Attenti ! Mi farete u còru. 

(■ canta,) 

Fonte eterna d’armunia 
Che distillaci Natura, 

Gran tesoru è l’allegria, 

E d’i ladri un n’ha peura I 
Più dau córe ti ne esce 
E ne dai, e più ti cresce ! 

Tutti, menu Uncinu 

Più dau còre ti ne esce 
E ne dài, e più ti cresce ! 

Camillu 

É per l’enima un curdiale, 

Chi li dà fòrza, custanza 
N’e vattaglie contr’au male, 

E di vincele speranza... 

D’ella priva, un n’è a furtuna 
Che una cheriga impurtuna 1 

Tutti, menu Uncinu 

D’ella priva, un n’è a furtuna 
Che una cheriga impurtuna ! 

Camillu 

Ella è camme un sole internu 
Chi rischiara i jorni negri 
E ci scalla in pienu imbernu... 

Dunque, amici, stemnau allegri ! 
E lascemmu ind’o so fumme 
I merchenti di Digrumine ! 

Tutti, menu Uncinu 

E lascemmu ind’o so fumme 
I merchenti di nigtumme ! 
(scende u t end one). 


FliS'E d’a C.UMMBDIA. 

